APSTIPRINU
 Sabiedrības ar ierobežotu atbildību “LDZ CARGO” 
valdes priekšsēdētājs Raimonds Freimanis
(parakstīts ar drošo elektronisko parakstu un satur laika zīmogu)


[bookmark: _Hlk158894429]Elektroniskās izsoles (Id. Nr. REAL 2026/22) noteikumi piecu ceļamkrānu pārdošanai

1. Vispārīgie noteikumi
1.1. Izsoles noteikumi (turpmāk – Noteikumi) nosaka kārtību, kādā tiek organizēta sabiedrībai ar ierobežotu atbildību “LDZ CARGO”, reģistrācijas Nr. 40003788421, juridiskā adrese: Dzirnavu iela 147 k-1, Rīga, LV-1050, Latvija (turpmāk – Pārdevējs), piederošās kustamās mantas – 5 (piecu) ceļamkrānu – pārdošana izsolē.
1.2. Pārdošanas veids -  elektroniskā izsole ar augšupejošu soli (turpmāk – Izsole). 
1.3. Izsole tiek organizēta elektroniskajā izsoļu vietnē http://auctioncargo.ldz.lv (turpmāk – EIV).
1.4. Izsoles organizētājs ir Pārdevēja izveidota Izsoles komisija (turpmāk – Komisija). 
1.5. Izsoles sākums - 2026.gada 19.oktobra plkst.13.00. Izsoles solīšanas periods noslēdzas 2026. gada 19.oktobrī plkst.14.00. Katras nākamās pēc kārtas esošās lotes solīšanas perioda noslēgums tiek noteikts ar 10 (desmit) minūšu intervālu pēc iepriekšējās lotes noslēguma.
1.6. Pārdevējs nekompensē Izsoles dalībniekiem izdevumus un/vai zaudējumus, kas tiem radušies sakarā ar sagatavošanos un dalību Izsolē. 
1.7. Pirkuma līgums ar Izsoles uzvarētāju tiek slēgts atbilstoši Noteikumu 1.pielikumā pievienotajam pirkuma līguma projektam Noteikumos paredzētajā kārtībā. Pirkuma līguma noteikumi pirms līguma parakstīšanas var tikt savstarpēji precizēti ar nosacījumu, ka šādi precizējumi ir nebūtiski un ir saistīti ar izsoles rezultātu noformēšanu.
1.8. Ar Izsoli saistītajos dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu un Fizisko personu datu apstrādes likuma 25.panta pirmo daļu.

2. Informācija par kustamo mantu
2.1. Izsoles priekšmets ir kustamā manta – 5 (pieci) Buka tipa ceļamkrāni (turpmāk– Celtņi).
2.2. Celtņu tehniskie identificējošie dati:  
	1.1.
	Identifikācijas numurs, adrese:
	Nr.1072 (Rēzekne, Varoņu iela 30)

	1.2.
	Marka / modelis
	KRB – 10M

	1.3.
	Tips:
	Buka elektriskais celtnis

	1.4.
	Izlaiduma gads:
	1989.gads

	1.5.
	Ražotais un uzstādītājs
	Tulas rūpnīca

	1.6.
	Maksimālā celtspēja:
	10 tonnas

	1.7.
	Laidums:
	16 m



	2.1.
	Identifikācijas numurs, adrese:
	Nr.470 (Daugavpils, Nometņu iela 33)

	2.2.
	Marka / modelis
	KRB – 10M

	2.3.
	Tips:
	Buka elektriskais celtnis

	2.4.
	Izlaiduma gads:
	1989.gads

	2.5.
	Ražotais un uzstādītājs
	Tulas rūpnīca

	2.6.
	Maksimālā celtspēja:
	10 tonnas

	2.7.
	Laidums:
	16 m



	3.1.
	Identifikācijas numurs, adrese:
	Nr.548 (Daugavpils, Nometņu iela 33)

	3.2.
	Marka / modelis
	КК-6.3-16-8-4.571

	3.3.
	Tips:
	Buka elektriskais celtnis

	3.4.
	Izlaiduma gads:
	1990.gads

	3.5.
	Ražotais un uzstādītājs
	Burejskas rūpnīca

	3.6.
	Maksimālā celtspēja:
	6,3 tonnas

	3.7.
	Laidums:
	16 m



	4.1.
	Identifikācijas numurs, adrese:
	Nr.029 (Rīga, Rencēnu iela 29)

	4.2.
	Marka / modelis
	KK-20-25-8.5-5 PS

	4.3.
	Tips:
	Buka elektriskais celtnis

	4.4.
	Izlaiduma gads:
	1990.gads

	4.5.
	Ražotais un uzstādītājs
	Uzlavas mašīnu rūpnīca

	4.6.
	Maksimālā celtspēja:
	20 tonnas

	4.7.
	Laidums:
	25 m



	5.1.
	Identifikācijas numurs, adrese:
	Nr.927 (Rīga, Rencēnu iela 29)

	5.2.
	Marka / modelis
	KK-20-25-8.5-5 PS

	5.3.
	Tips:
	Buka elektriskais celtnis

	5.4.
	Izlaiduma gads:
	1990.gads

	5.5.
	Ražotais un uzstādītājs
	Uzlavas mašīnu rūpnīca

	5.6.
	Maksimālā celtspēja:
	20 tonnas

	5.7.
	Laidums:
	25 m



2.3. Celtņi tiek pārdoti to pašreizējā vizuālajā un tehniskajā stāvoklī un sastāvā. Papildu informāciju (celtņu fotogrāfijas) ieinteresētās personas var pieprasīt Komisijas sekretāram (Noteikumu 10.1.2. punkts). Pieprasījums jānosūta elektroniski ne vēlāk kā 2 (divas) darba dienas pirms pieteikumu dalībai Izsolē iesniegšanas termiņa beigām.
2.4. Celtņu sastāvā ir iekļauti šādi elementi, kurus pircējam ir pienākums demontēt un pilnībā izvest no Celtņu atrašanās vietas:
2.4.1. metāla nesošās konstrukcijas (kājas, tilts, rāmis);
2.4.2. kravas ratiņi, troses, āķa mehānisms un elektromotori;
2.4.3. vadības kabīne ar tās iekšējo aprīkojumu un vadības pulti;
2.4.4. celtņa gājiena mehānismi un reduktori; 
2.4.5. dzelzsbetona un/vai metāla pretsvarti (balasts).
2.5. Celtņu sastāvā nav iekļauti turpmāk norādītie elementi, kas ir Pārdevēja īpašums, ko pircējs  nav tiesīgs demontēt, bojāt vai izvest:
2.5.1. sliežu ceļi (sliedes, gulšņi, stiprinājumi, strupceļa balsti);
2.5.2. elektroapgādes līnijas (kabeļu līnijas, troleju vadi), kas nodrošina strāvas padevi līdz Celtņa pieslēguma punktam.
2.6. Celtņu tehniskais statuss: 
2.6.1. Celtņi tiek pārdoti stāvoklī "to esošajā stāvoklī" (as-is). Pārdevējs neatbild par Celtņu trūkumiem, t.sk. apslēptiem trūkumiem, negarantē Celtņu tehnisko un funkcionālo darbspēju, kā arī to atbilstību drošas ekspluatācijas prasībām. Iesniedzot pieteikumu dalībai Izsolē, Pircējs atsakās no jebkādiem prasījumiem un pretenzijām pret Pārdevēju par Celtņu defektiem, nolietojumu, trūkstošām detaļām vai jebkādām citām neatbilstībām.
2.6.2. Celtņiem ir pilnībā beidzies normatīvajos aktos noteiktais tehniskās pārbaudes un apkopes termiņš. Celtņi nav reģistrēti kā lietošanā esošās bīstamās iekārtas, un to tālāka ekspluatācija bez pilnas sertificētas ekspertīzes un atjaunošanas ir aizliegta.
2.6.3. Ar dalību izsolē pircējs apliecina, ka ir veicis Celtņa apskati dabā, pilnībā izprot tā tehnisko stāvokli, apzinās demontāžas darbu apjomu, sarežģītību un ar to saistītos riskus un izmaksas.
2.7. Atkritumu un blakusproduktu pārņemšana:
2.7.1. Visi materiāli, kas rodas Celtņu demontāžas procesā (tai skaitā, bet ne tikai: neizmantojamie metāllūžņi, izolācijas materiāli, stikli, koka detaļas, gumijas izstrādājumi, tehniskās eļļas un smērvielas), pāriet pircēja īpašumā ar brīdi, kad pirkuma maksa ir samaksāta pilnā apmērā.
2.7.2. Pircējam ir aizliegts šķirot Celtņu demontāžas procesā radušos materiālus Pārdevēja teritorijā ar mērķi atstāt nevērtīgos vai grūti utilizējamos demontāžas atkritumus (piemēram, betona blokus vai kabīnes apšuvumu). Visi demontāžas blakusprodukti ir jāizved no Pārdevēja teritorijas kopā ar Celtņa pamatkonstrukcijām.
2.8. Teritorijas sakopšana: pēc Celtņu demontāžas un izvešanas pircējam ir pienākums uz sava rēķina pilnībā sakopt darbu veikšanas zonu un tai piegulošo Pārdevēja teritoriju, atjaunojot to stāvoklī, kādā tā bija pirms darbu uzsākšanas.
2.9. Teritorijas sakopšanas ietvaros pircējam ir obligāti jāveic šādas darbības:
2.9.1. jānovāc un jāizved visi Celtņu demontāžas procesā radušies atkritumi, būvgruži, metāla skaidas, koka detaļas, stikli un iepakojumi; 
2.9.2. pilnībā jāatbrīvo sliežu ceļa klātne un tai piegulošā zona no jebkādiem demontāžas materiāliem, jānodrošina, ka uz sliedēm un starp tām nepaliek priekšmeti, kas varētu traucēt citu tehnisko līdzekļu kustību un to ekspluatācijas drošību;
2.9.3. ja Celtņu demontāžas laikā tiek bojāts zemes virskārtas segums (piemēram, iebrauktas dziļas rises gruntī vai bojāts asfalts), pircējam ir pienākums veikt seguma līdzināšanu un/vai atjaunošanu;
2.9.4. gadījumā, ja ir notikusi tehnisko šķidrumu (eļļu, smērvielu, degvielas) noplūde, pircējam ir pienākums nekavējoties veikt pilnīgu piesārņojuma savākšanu, absorbciju un piesārņotās grunts/materiālu utilizāciju, iesniedzot Pārdevējam bīstamo atkritumu nodošanas aktu.
2.10. Celtņi nav apgrūtināti ar lietu vai saistību tiesībām.
2.11. Celtņus var apskatīt to atrašanās vietā, iepriekš vienojoties ar Pārdevēja kontaktpersonu (Noteikumu 10.1.1.punkts) par apskates datumu un laiku.
2.12. Pārdevējs nodod un pircējs pieņem Celtņus Noteikumu 2.2.punktā norādītajā Celtņu atrašanās adresē. 
2.13. Pircējam ir pienākums ne vēlāk kā 30 (trīsdesmit) kalendāro dienu laikā no pirkuma maksas samaksas dienas veikt Celtņa/u demontāžu, nodrošināt Celtņa/u un Noteikumu 2.4.punktā minēto elementu, kā arī demontāžas procesā radušos atkritumu un blakusproduktu izvešanu no to atrašanās vietas teritorijas, kā arī nodrošināt teritorijas uzkopšanu atbilstoši šajos Noteikumos un normatīvajos aktos noteiktajām prasībām. Pusēm savstarpēji rakstiski vienojoties, šo termiņu var pagarināt uz laiku, kas nepārsniedz 15 (piecpadsmit) kalendārās dienas.
3. Izsoles sākumcena un Izsoles solis
3.1. Celtņi tiek pārdoti 5 (piecās) lotēs 
3.2. Izsoles sākuma cena un Izsoles solis:
	Lotes Nr.
	Nosaukums
	Atrašanās vieta
	Izsoles sākuma cena, EUR bez PVN
	Izsoles solis, EUR

	1.
	Celtnis Nr. 1072 (KRB -10М)
	Rēzekne
	4700
	10 

	2.
	Celtnis Nr.470 (KRB -10М)
	Daugavpils
	8700
	10

	3.
	Celtnis Nr.548 (КК-6.3-16-8-4.571)
	Daugavpils
	5300
	10

	4.
	Celtnis Nr.029 (KK-20-25-8.5-5 PS)
	Rīga
	22100
	100

	5.
	Celtnis Nr.927  (KK-20-25-8.5-5 PS)
	Rīga
	22100
	100


3.3. Pirkuma maksai tiek piemērots pievienotās vērtības nodoklis saskaņā ar Pievienotās vērtības nodokļa likuma prasībām. 
3.4. Pirkuma maksas samaksas termiņš -  10 (desmit) kalendāro dienu laikā pēc pirkuma līguma abpusējas parakstīšanas un Pārdevēja rēķina izrakstīšanas dienas.

4. Izsoles izsludināšana
4.1. Pārdevējs informāciju par izsoli publicē oficiālajā izdevumā “Latvijas Vēstnesis”, interneta vietnē http://ldzcargo.ldz.lv un elektroniskajā izsoļu vietnē http://auctioncargo.ldz.lv.

5. Izsoles drošības nauda
5.1. Dalībai izsolē tiek noteikta Izsoles drošības nauda 10% (desmit procentu) apmērā no attiecīgās lotes sākumcenas par katru loti, par kuru dalībnieks plāno veikt solījumus (turpmāk – drošības nauda). 
5.2. Izsoles uzvarētājam iemaksātā drošības nauda tiek atmaksāta pēc pilnas Celtņa/u pirkuma maksas ieskaitīšanas Noteikumos norādītajā Pārdevēja norēķinu kontā. 
5.3. Pārējiem Izsoles dalībniekiem drošības nauda tiek atmaksāta 10 (desmit) darba dienu laikā pēc Izsoles rezultātu apstiprināšanas, ja nav iestājies neviens no šo Noteikumu 5.5. punktā minētajiem gadījumiem. 
5.4. Drošības naudai līdz Noteikumu 6.5.punkā norādītajam datumam jābūt iemaksātai un saņemtai Pārdevēja norēķinu kontā Nr.LV08RIKO0000082999854, Luminor Bank AS Latvijas filiāle, SWIFT kods  RIKOLV2X, maksājuma dokumentā norādot maksājuma mērķi: “Ceļamkrānu pārdošanas izsoles drošības nauda par loti Nr.__.)”.
5.5. Drošības nauda netiek atmaksāta:
1. 
2. 
3. 
4. 
5. 
5.1. 
5.2. 
5.3. 
5.5.1. nevienam Izsolei reģistrētajam dalībniekam, ja Izsoles laikā neviens no Izsoles dalībniekiem vai Izsoles vienīgais dalībnieks nesola pat Izsoles sākuma cenu;
5.5.2. Izsoles uzvarētājam, ja tas atsakās noslēgt pirkuma līgumu.

6. Izsoles dalībnieki
6.1. Par Izsoles dalībnieku var būt  Eiropas Savienībā vai trešā valstī (izņemot Krievijas Federāciju un Baltkrievijas Republiku) reģistrēta juridiska persona.
6.2. Komisijas sekretārs neautorizē Izsolei dalībnieku, uz kuru attiecas jebkurš no šādiem nosacījumiem:
6.2.1. ir pasludināts Izsoles dalībnieka maksātnespējas process, apturēta vai izbeigta tā saimnieciskā darbība vai tas tiek likvidēts;
6.2.2. Izsoles dalībniekam vai ar to saistītajām personām (t.sk. īpašniekam, patiesā labuma guvējam, valdes vai padomes loceklim, pārstāvēt tiesīgajai personai) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.3. Komisijas sekretāram ir tiesības neautorizēt Izsolei dalībnieku, uz kuru attiecas jebkurš no šādiem nosacījumiem:
6.3.1. Latvijā vai valstī, kurā Izsoles dalībnieks ir reģistrēts vai kurā atrodas tā pastāvīgā dzīvesvieta, dalībniekam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; 
6.3.2. Izsoles dalībniekam Izsoles reģistrācijas dienā ir neizpildītas parādsaistības pret Pārdevēju;
6.3.3. ja Izsoles dalībnieks iepriekšējo 6 (sešu) mēnešu periodā ir piedalījies Pārdevēja rīkotājā izsolē, ir atzīts par tās uzvarētāju vai ieguvis tiesības slēgt pirkuma līgumu, taču bez pamatota iemesla ir atteicies noslēgt pirkuma līgumu vai nav to noslēdzis attiecīgās izsoles noteikumos noteiktajā termiņā;
6.4. Lai kļūtu par Izsoles dalībnieku, personai ir jāizveido EIV konts (EIV lietošanas instrukcija pieejama tīmekļvietē: https://auctioncargo.ldz.lv/ sadaļā “User Guidline”), jāiesūta Komisijas sekretāram uz e-pastu (Noteikumu 10.1.2.punkts) Noteikumu 6.5.punktā minētie dokumenti un jāiemaksā drošības nauda. Pēc dokumentu pārbaudes Komisijas sekretārs autorizē Izsoles dalībnieku un Izsoles dalībnieks var reģistrēties Izsolei.
6.5. Personām, kuras vēlas autorizēties dalībai Izsolē, līdz 2026.gada 16.oktobra plkst.10.00 Komisijas sekretāram jāiesūta uz e-pastu šādi dokumenti:
6.5.1. Latvijas Republikā reģistrētām juridiskajām personām:
6.5.1.1. pieteikums dalībai izsolē atbilstoši Noteikumu 2.pielikumam (parakstīts ar drošu elektronisko parakstu);
6.5.1.2. pilnvara pārstāvēt juridisko personu Izsolē (parakstītu ar drošu elektronisko parakstu), ja juridisko personu nepārstāv Latvijas Republikas Komercreģistra publiskajā datu bāzē  norādītais juridiskās personas izpildinstitūcijas loceklis ar atsevišķām pārstāvības tiesībām
6.5.1.3. drošības naudas samaksu apliecinošs dokuments.
6.5.1.4. sadarbības partnera identifikācijas veidlapa juridiskām personām atbilstoši Noteikumu 3.pielikumam (parakstīta ar drošu elektronisko parakstu; prasība neattiecas uz pretendentu, kurš aizpildītu veidlapu jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs, un tajā norādītie dati ir aktuāli).
6.5.2. Citā valstī reģistrētam juridiskajām personām:
6.5.2.1. [bookmark: _Hlk179355646]pieteikums dalībai izsolē atbilstoši Noteikumu 2.pielikumam (parakstīts ar drošu elektronisko parakstu);
6.5.2.2. reģistrācijas apliecības kopija (prasība neattiecas uz pretendentu, kurš minētos dokumentus jau ir iesniedzis pēdējo 6 (sešu) mēnešu laikā, piedaloties Pārdevēja rīkotajās izsolēs);
6.5.2.3. statūti un / vai dibinātāja (dalībnieku / akcionāru) lēmums par juridiskās personas izpildinstitūcijas locekļu iecelšanu ar atsevišķām pārstāvības tiesībām (prasība neattiecas uz pretendentu, kurš minētos dokumentus jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs);
6.5.2.4. izziņa, ko izsniegusi kompetenta institūcija valstī, kurā pretendents ir reģistrēts, kas apliecina, ka pretendentam attiecīgajā valstī nav nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro;
6.5.2.5. pilnvara pārstāvēt juridisko personu, ja juridisko personu nepārstāv juridiskās personas izpildinstitūcijas loceklis ar atsevišķām pārstāvības tiesībām (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu);
6.5.2.6. sadarbības partnera identifikācijas veidlapa juridiskām personām, atbilstoši Noteikumu 3.pielikumam (parakstītu PDF formātā ar drošu elektronisko parakstu, norādot interneta vietni, kur var pārbaudīt parakta autentiskumu; prasība neattiecas uz pretendentu, kurš aizpildītu veidlapu jau ir iesniedzis pēdējo 6 mēnešu laikā, piedaloties Pārdevēja rīkotajās izsolēs, un tajā norādītie dati ir aktuāli);
6.5.2.7. Izsoles drošības naudas samaksu apliecinošs dokuments. 
6.6. Noteikumu 6.5.2.1. – 6.5.2.6.punktā minētajiem dokumentiem jābūt ar tulkojumu latviešu vai angļu valodā.
6.7. Komisijas sekretāram ir tiesības neautorizēt dalībai Izsolē pretendentu, ja nav iesniegts kāds no Noteikumos 6.5.punktā minētajiem dokumentiem un/vai iesniegtais dokuments neatbilst Noteikumu 6.5.-6.6.punkta prasībām.
6.8. Pēc pretendentu iesniegto dokumentu izskatīšanas, Komisijas sekretārs izmantojot EIV autorizē Izsoles dalībnieku vai informē par autorizācijas atteikumu. Informāciju par autorizācijas  rezultātu nosūta uz EIV norādīto pretendenta  e-pastu.
6.9. Pēc Izsoles norises Komisijas sekretārs noņem visiem Izsoles dalībniekiem autorizācijas statusu.
7. Izsoles norise
6. 
7. 
7.1. Izsoles solīšanas periods ir norādīts Noteikumu 1.5.punktā.   
7.2. Izsoles solīšanas laiks lotei EIV tiek automātiski atjaunots līdz 15 minūtēm no pēdējās likmes laika, ja solītāji turpina iesniegt solījumus 15 minūtes pirms Izsoles beigām, līdz laikam, kad pēdējais solītais izdara savu likmi. 
7.3. EIV pēc Izsoles beigām  atspoguļo solīšanas laiku un augstāko nosolīto summu. Izsoles laiku pagarina līdz nākamās darba dienas plkst.13.00, ja EIV darbības traucējumu dēļ solīšana nebija iespējama pēdējo 10 minūšu laikā pirms Izsoles noslēgšanas. 
7.4. Pēc Izsoles beigām Komisijas sekretārs sagatavo protokolu par Izsoles rezultātu, pievienojot no EIV saņemtos datus par Izsoles soļiem un solītāju. Protokolu apstiprina Komisija. 
7.5. Ja solītājs, kurš nosolīja pirmais augstāku cenu, turpmāk - Nosolītājs, atsakās noslēgt pirkuma līgumu, Pārdevējs  var  uzaicināt iegadāties Celtņu Izsoles dalībnieku, kuru pārsolīja Nosolītājs.
7.6. Izsoli atzīst par nenotikušu, ja:
7.6.1. Izsolei nav reģistrējies neviens dalībnieks;
7.6.2. neviens reģistrēts dalībnieks nesola Izsoles sākumcenu;
7.6.3. tiek saņemta informācija par būtiskiem Izsoles objekta juridiskiem vai tehniskiem trūkumiem, kuri nebija zināmi līdz Izsoles sākumam un kuri varētu ietekmēt potenciālos dalībniekus pieņemt apzinātu lēmumu par piedalīšanos izsolē;
7.6.4. attiecībā uz Nosolītāju ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.6.5. Pārdevēja valde neapstiprina Izsoles rezultātus;
7.6.6. Izsoles norises laikā vai 24 (divdesmit četru) stundu laikā pēc Izsoles noslēgšanas, tiek saņemts paziņojums par būtiskiem EIV traucējumiem, kas var ietekmēt Izsoles rezultātus, vai par EIV drošības sistēmas pārkāpumiem.

8. Pretenziju iesniegšana, Izsoles rezultātu apstiprināšana un līguma noslēgšana 
8.1. Izsoles dalībniekiem ir tiesības rakstiski iesniegt Komisijai pretenziju par Izsoles organizēšanas gaitu. Komisija sniedz rakstveida atbildi 3 (trīs) darba dienu laikā no pretenzijas saņemšanas dienas.
8.2. Komisija ne vēlāk kā 10 (desmit) darba dienu laikā pēc Izsoles noslēgšanas, ja nepieciešams iesniedz Izsoles protokolu apstiprināšanai Pārdevēja valdei.
8.3. Tikai pēc Izsoles rezultātu protokola parakstīšanas (vai, ja nepieciešams, tā apstiprināšanas Pārdevēja valdē) Nosolītājs vai Noteikumu 8.6. punktā norādītais Izsoles dalībnieks iegūst tiesības iegādāties Celtni. 
8.4. Pārdevējs informē Nosolītāju par pieņemto lēmumu, nosūta līguma projektu un uzaicina to 5 (piecu) darba dienu laikā parakstīt pirkuma līgumu.
8.5. Ja Nosolītājs neparaksta līgumu 10 (desmit) darba dienu laikā no tā nosūtīšanas dienas, Pārdevējam ir tiesības uzskatīt, ka Nosolītājs ir atteicies no Celtņa/u iegādes.
8.6. Noteikumu 8.5.punktā minētā gadījumā, Komisija uzaicina nākamās augstākās cenas solītāju noslēgt Celtņa pirkuma līgumu par viņa Izsolē piedāvāto cenu. Šī Izsoles dalībnieka piekrišanas gadījumā tiek sastādīts Komisijas protokols, kurā norāda minētos apstākļus un apstiprina jauno Nosolītāju (ja nepieciešams iesniedz šo protokolu apstiprināšanai Pārdevēja valdē).

9. Pirkuma maksas un citu maksājumu samaksas kārtība
8. 
9. 
9.1. Pēc Celtņa/u pirkuma līguma abpusējas parakstīšanas Pārdevējs atbilstoši pirkuma līguma noteikumiem izraksta pircējam rēķinu par Celtņa/u iegādi, kuru pircējs apmaksā Līgumā noteiktajā apmērā un termiņā. 

10. Pārdevēja kontaktpersonas
10.1. Pārdevēja kontaktpersonas:
10.1.1. [bookmark: _Hlk71280039]tehniskajos jautājumos – Edgars Dukčinskis,  tālr. (+371) 28231116, e-pasts: Edgars.Dukcinskis@ldz.lv;
10.1.2. Komisijas sekretāre – Inese Stendzeniece, tālr. (+371) 25719192, e-pasts: iepirkumi.cargo@ldz.lv 

Pielikumā:
1.pielikums – “Līguma projekts”;
2.pielikums – “Pieteikums dalībai izsolē”;
3.pielikums – “Sadarbības partnera identifikācijas un aptaujas veidlapa juridiskām personām”.


Izsoles komisijas priekšsēdētājs A.Loss (parakstīts ar drošu elektronisko parakstu un satur laika zīmogu)

 1.pielikums
elektroniskās izsoles (Id.Nr. REAL 2026/21) noteikumiem
piecu ceļamkrānu pārdošanai


Projekts
Līguma projekta noteikumi var tikt savstarpēji precizēti pirms galīgā Līguma parakstīšanas ar nosolītāju, ievērojot, ka šādi precizējumi ir saistīti ar izsoles rezultātu noformēšanu, un tie nav uzskatāmi par būtiskiem grozījumiem Izsoles noteikumu izpratnē

Pirkuma līgums Nr. -________

Rīgā, 2026.gada __________
vai līguma datums ir pēdējā pievienotā drošā elektroniskā paraksta un laika zīmoga datums

Sabiedrība ar ierobežotu atbildību “LDZ CARGO”, reģistrācijas Nr.40003788421 (turpmāk – Pārdevējs), kuru uz 15.06.2026. pilnvaras Nr.K-7.1/37-2026 pamata pārstāv valdes priekšsēdētājs __________ un valdes loceklis_________________, no vienas puses, un
________________________________________________, reģistrācijas Nr._________ (turpmāk – Pircējs), tās ______________ personā, kas rīkojas uz _____________ pamata, no otras puses, abi kopā - Puses,  noslēdz šo pirkuma līgumu (turpmāk – Līgums).

1. Līguma priekšmets
1.1. Pārdevējs pārdod un nodod Pircējam, un Pircējs pērk un pieņem no Pārdevēja šādu Pārdevējam piederošo kustamo mantu _____________ (turpmāk – Īpašums), kas atrodas Pārdevēja teritorijā adresē: ________________, ko viņš ir iegādājies Pārdevēja rīkotajā 2026.gada_______ izsolē____________ (rīkota elektroniskajā izsoles vietnē http://auctioncargo.ldz.lv).
1.2. Īpašuma īss raksturojums: tiek aizpildīts atbilstoši izsoles noteikumos norādītajai tehniskajai specifikācijai un faktiskajai Pircēja nosolītajai mantai (celtnim/-iem).
1.3. Īpašums tiek pārdots kā viens vienots nedalāms kopums tā pašreizējā vizuālajā un tehniskajā sastāvā.
1.4. Īpašuma sastāvā ir iekļauti šādi elementi, kurus Pircējam ir pienākums demontēt un pilnībā izvest:
1.4.1. metāla nesošās konstrukcijas (kājas, tilts, rāmis);
1.4.2. kravas ratiņi, troses, āķa mehānisms un elektromotori;
1.4.3. vadības kabīne ar tās iekšējo aprīkojumu un vadības pulti;
1.4.4. ceļamkrāna gājiena mehānismi un reduktori;
1.4.5. dzelzsbetona un/vai metāla pretsvarti (balasts).
1.5. Īpašuma sastāvā nav iekļauti turpmāk norādītie elementi, kas ir Pārdevēja īpašums, ko Pircējs nav tiesīgs demontēt, bojāt vai izvest:
1.5.1. sliežu ceļi (sliedes, gulšņi, stiprinājumi, strupceļa balsti);
1.5.2. elektroapgādes līnijas (kabeļu līnijas, troleju vadi), kas nodrošina strāvas padevi līdz krāna pieslēguma punktam.
1.6. Pircējs pirms šī Līguma parakstīšanas ir pilnībā iepazinies ar Īpašuma faktisko un tehnisko stāvokli, atzinis to par piemērotu saviem mērķiem un pieņem to tādā stāvoklī, kādā tas ir Līguma noslēgšanas brīdī. Pircējs atsakās no jebkādām tiesībām nākotnē celt pret Pārdevēju prasības vai pretenzijas saistībā ar Īpašuma stāvokli, defektiem, nolietojumu trūkstošām detaļā vai citām neatbilstībām.
1.7. Īpašumam ir beidzies normatīvajos aktos noteiktais tehniskās pārbaudes un apkopes termiņš. Īpašums nav reģistrēts kā lietošanā esoša bīstamā iekārta, un tā turpmāka ekspluatācija bez pilnas sertificētas ekspertīzes un atjaunošanas ir aizliegta. 
1.8. Visi materiāli, kas rodas Īpašuma demontāžas procesā (tai skaitā, bet ne tikai: neizmantojamie metāllūžņi, izolācijas materiāli, stikli, koka detaļas, gumijas, tehniskās eļļas un smērvielas), līdz ar šī Līguma noslēgšanu pāriet Pircēja īpašumā. Pircējam ir aizliegts šķirot materiālus Pārdevēja teritorijā ar mērķi atstāt nevērtīgos vai grūti utilizējamos demontāžas atkritumus (piemēram, betona blokus). Visi demontāžas blakusprodukti ir jāizved kopā ar Īpašuma pamatkonstrukcijām.
1.9. Puses apstiprina, ka tās apzinās Īpašuma vērtību un atsakās izvirzīt savstarpējas prasības par Līguma atcelšanu vai pirkuma maksas grozīšanu pārmērīgu zaudējumu dēļ.
2. Pirkuma maksa un drošības nauda
2.1. Pirkuma maksa par Īpašumu ir _____ EUR (_______________) un papildus pievienotās vērtības nodoklis 21% (PVN) _________EUR (___________), kopā _______ EUR (___________)(turpmāk – Pirkuma maksa).
2.2. Pirkuma maksu Pircējs apņemas samaksāt pamatojoties uz Pārdevēja izrakstīto rēķinu,  ne vēlāk kā 10 (desmit) kalendāro dienu laikā pēc Līguma abpusējas parakstīšanas dienas, pārskaitot to Pārdevēja kontā – sabiedrība ar ierobežotu atbildību “LDZ CARGO”, reģistrācijas numurs 40003788421, Luminor banka АS Latvijas filiāle, konta Nr. LV08RIKO0000082999854. Par Pirkuma maksas samaksas dienu uzskatāms datums, kad Pirkuma maksa ir ieskaitīta Pārdevēja kontā. 
2.3. Par Pirkuma maksas samaksas termiņa (Līguma 2.2.punkts) kavējumu Pircējs maksā Pārdevējam nokavējuma procentus 0,1% (nulle un viena  procenta) apmērā no nokavētā maksājuma summas par katru kavējuma dienu.
2.4. Lai garantētu Īpašuma demontāžas un izvešanas darbu izpildi Līgumā noteiktajā termiņā, kvalitatīvu teritorijas sakopšanu un Pārdevēja īpašuma aizsardzību, Pircējs līdz šī Līguma parakstīšanai iemaksā Pārdevēja kontā kredītiestādē drošības naudu (depozītu) 1 000 EUR (viens tūkstotis euro) apmērā (turpmāk – Drošības nauda).
2.5. Drošības nauda tiek pilnībā atmaksāta uz Pircēja kontu kredītiestādē 5 (piecu) darba dienu laikā pēc tam, kad Puses parakstījušas Līguma 5.3.punktā minēto aktu par teritorijas sakopšanu un nodošanu. Par drošības naudas glabāšanas periodu procenti netiek aprēķināti un maksāti.
2.6. Pārdevējam ir tiesības vienpusēji, bez saskaņošanas ar Pircēju, paturēt Drošības naudu, ja Īpašuma demontāžas un/vai izvešanas rezultātā radušies Pārdevēja teritorijas un/vai tai piegulošās teritorijas, un/vai infrastruktūras bojājumi, vai citi trūkumi un neatbilstības, kurus Pircējs atsakās novērst par saviem līdzekļiem. Šādā gadījumā Pārdevējs izmanto Drošības naudu, lai piesaistot trešās personas, nodrošinātu konstatēto bojājumu un/vai trūkumu un/vai neatbilstību novēršanu un/vai Pārdevēja teritorijas sakopšanu, bet atlikumu (ja tāds ir) atmaksā Pircējam. Ja Drošības nauda nesedz visus Pārdevēja izmaksas (zaudējumus), Pircējam ir pienākums atlīdzināt Pārdevējam starpību.
2.7. Īpašuma tiesības uz Īpašumu Pircējs iegūst pēc Pirkuma maksas pilnā apmērā ieskaitīšanas Līgumā norādītajā Pārdevēja kontā.
2.8. Ja Pircējs Līguma 5.1. punktā noteiktajā termiņā nenodrošina Īpašuma demontāžas, izvešanas un teritorijas sakopšanas darbus, Pircējs maksā Pārdevējam līgumsodu 20,00 EUR (divdesmit euro, 00 centi) apmērā par katru kavējuma dienu. Līgumsodam pievienotās vērtības nodoklis (PVN) netiek piemērots.
2.9. Nokavējuma procentus un citus Līgumā paredzētus maksājumus veic pamatojoties uz izrakstītiem rēķiniem 10 (desmit) kalendāro dienu laikā pēc rēķina izrakstīšanas. Jebkuri no šī Līguma izrietošie maksājumi tiek ieskaitīti atbilstoši Civillikuma 1843.pantā noteiktajam, t.i. maksājumu vispirms ieskaita vēl nenomaksātos procentos un pēc tam pamatparāda dzēšanai.

3. Īpašuma pieņemšanas un nodošanas kārtība
3.1. Pārdevējs nodod un Pircējs pieņem Īpašumu ____________________. 
3.2. Pārdevējs nodod Īpašumu Pircējam tikai pēc pilnas Pirkuma maksas ieskaitīšanas Pārdevēja kontā, abpusēji vienojoties par Īpašuma nodošanas laiku un vietu. Īpašuma nodošana – pieņemšana tiek fiksēta, Pusēm parakstot Īpašuma pieņemšanas-nodošanas aktu. 
3.3. Pārdevējs kopā ar Īpašumu nodod Pircējam šādu tehnisko dokumentāciju (…...)  
3.4. Pārdevējs pilnvaro tā vārdā risināt visus ar šī Līguma izpildi saistītos jautājumus un Pārdevēja vārdā parakstīt Līgumā minētos aktus: _________________, tālrunis ______, mob. ________, fakss: _________, e-pasts: ________.
3.5. Pircējs pilnvaro tā vārdā risināt visus ar šī Līguma izpildi saistītos jautājumus un Pircēja vārdā parakstīt Līgumā minētos aktus: _______________, tālrunis ______, mob. ________, fakss: _________, e-pasts: ________.

4. Darba drošības, vides aizsardzības un apdrošināšanas prasības
4.1. Ar Īpašuma nodošanas – pieņemšanas akta parakstīšanas brīdi, Pircējs pārņem visus riskus, kas saistīti ar īpašuma bojāeju, kā arī pilnu civiltiesisko un krimināltiesisko atbildību par demontāžas, griešanas, iekraušanas un izvešanas darbu (turpmāk – Darbi) drošību, gaitu un sekām. Visus izdevumus par Darbiem pilnībā sedz Pircējs.
4.2. Pircējs apliecina, ka Darbu veikšanai piesaistīs tikai tādus speciālistus un/vai apakšuzņēmējus, kuriem ir Latvijas Republikas normatīvajos aktos noteiktā kvalifikācija un sertifikāti darbu veikšanai paaugstinātas bīstamības apstākļos (t.sk. darbam augstumā, darbam ar bīstamām iekārtām un ugunsbīstamu darbu veikšanai). Pārdevējam ir tiesības pieprasīt šo kvalifikāciju apliecinošu dokumentu kopijas pirms Pircēja ielaišanas teritorijā.
4.3. Pircējs ir pilnībā atbildīgs par nelaimes gadījumiem darbā, kas Darbu veikšanas laikā un Īpašuma atrašanās vietā notikuši ar Pircēja darbiniekiem, pilnvarotajām personām un/vai piesaistītajiem apakšuzņēmējiem un/vai citām personām.
4.4. Pircējs apņemas nodrošināt, ka visas Darbos iesaistītās personas lieto atbilstošus individuālos aizsardzības līdzekļus. Pārdevēja pārstāvim ir tiesības nekavējoties apturēt Darbus, ja tiek konstatēti rupji darba drošības pārkāpumi, līdz brīdim, kad tie tiek novērsti. Darbu apturēšana šādā gadījumā nepagarina Īpašuma izvešanas termiņu.
4.5.  Pircējs garantē, ka Darbu laikā netiks pieļauta vides piesārņošana ar bīstamiem atkritumiem, tehniskiem šķidrumiem vai eļļām, kas atrodas vai var atrasties Īpašumā (piemēram, reduktoros). Tehniskā šķidruma noplūdes gadījumā Pircējs uz sava rēķina veic tūlītēju seku likvidēšanu, izmantojot absorbentus, un nodrošina piesārņotās grunts utilizāciju atbilstoši normatīvo aktu prasībām.
4.6. Pirms Darbu uzsākšanas un Pircēja ielaišanas teritorijā, Pircējam ir pienākums iesniegt Pārdevējam spēkā esošas Pircēja vai tā piesaistītā galvenā apakšuzņēmēja vispārējās civiltiesiskās atbildības apdrošināšanas (CTA) polises kopiju un dokumentu, kas apliecina apdrošināšanas prēmijas apmaksu.

5. Teritorijas sakopšana un nodošana
5.1. Pircējam ir pienākums veikt pilnīgu Īpašuma demontāžu, izvešanu un teritorijas sakopšanu 30 (trīsdesmit) kalendāro dienu laikā no pilnas Pirkuma maksas ieskaitīšanas Līguma 2.2.punktā norādītajā Pārdevēja kontā. Elektroapgādes drošu atslēgšanu līdz Īpašuma pieslēguma punktam pirms darbu uzsākšanas veic Pārdevējs.
5.2. Pircējam pēc Īpašuma demontāžas un izvešanas ir pienākums uz sava rēķina pilnībā sakopt darbu veikšanas zonu un tai piegulošo Pārdevēja teritoriju, atgriežot to stāvoklī, kādā tā bija pirms Darbu uzsākšanas. Teritorijas sakopšanas ietvaros Pircējam ir obligāti:	
5.2.1. jānovāc un jāizved visi Īpašuma demontāžas procesā radušies atkritumi, būvgruži, metāla skaidas, koka detaļas, stikli un iepakojumi;
5.2.2. pilnībā jāatbrīvo sliežu ceļa klātne un tai piegulošā zona no jebkādiem demontāžas materiāliem, jānodrošina, ka uz sliedēm un starp tām nepaliek priekšmeti;
5.2.3. ja demontāžas laikā ir bojāts zemes virskārtas segums, Pircējam ir pienākums veikt seguma līdzināšanu vai atjaunošanu.
5.3. Pēc Darbu un sakopšanas pilnīgas pabeigšanas Pircējs rakstiski paziņo Pārdevējam par gatavību nodot teritoriju. Pārdevējs 3 (trīs) darba dienu laikā veic teritorijas pārbaudi dabā Pircēja pārstāvja klātbūtnē. Ja teritorija ir sakopta atbilstoši prasībām, Puses paraksta divpusēju Aktu par teritorijas sakopšanu un nodošanu.
5.4. Ja pārbaudes laikā Pārdevējs konstatē nepilnības sakopšanā vai bojājumus savā īpašumā, tie tiek fiksēti defektu aktā. Pircējam ir pienākums uz sava rēķina novērst konstatētos trūkumus 5 (piecu) darba dienu laikā, kas nepagarina kopējo Līguma izpildes termiņu.
6. Pušu saistības un atbildība
6.1. Pircējs apņemas pieņemt Īpašumu un parakstīt pieņemšanas un nodošanas aktu  atbilstoši Līguma nosacījumiem.
6.2. Pircējs apliecina un garantē, ka tas: 
6.2.1. ievēros starptautiskās un nacionālās sankcijas, būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalstu noteiktās sankcijas, un minēto sankciju sakarā noteiktos ierobežojumus un aizliegumus (turpmāk – sankcijas);
6.2.2. neiesaistīsies, izbeigs un neuzturēs darījuma attiecības ar personām, kuras pārkāpj Līguma 6.2.1.punktā minētās sankcijas un ierobežojumus;
6.2.3. pēc pirmā Pārdevēja rakstiska pieprasījuma, tajā norādītajā termiņā un formātā, iesniegs informāciju un dokumentus, kas saistīti ar Pircēja saimniecisko un profesionālo darbību, lai apliecinātu sankciju atbilstību.
6.3. Pircējs apzinās un piekrīt, ka, pārkāpjot Līguma 6.2. punkta noteikumus: 
6.3.1. Pārdevējam ir tiesības nepildīt ar Līgumu uzņemtās saistības, kā arī nekavējoties, vienpusējā kārtībā izbeigt Līgumu un visas citas tiesiskās attiecības ar Pircēju, kā arī veikt citas normatīvajos aktos un pastāvošajās citās līgumattiecībās ar Pircēju paredzētās darbības;
6.3.2. Pircējs ir pilnībā atbildīgs un apņemas segt visus Pircēja vainas dēļ šādu pārkāpumu rezultātā Pārdevējam radušos zaudējumus.
6.4. Līgumā noteiktā līgumsoda un nokavējuma procentu samaksa neatbrīvo Pircēju no zaudējumu atlīdzināšanas pienākuma un Līgumā noteikto saistību izpildes pienākuma.

7. Strīdu izšķiršana
7.1. Pušu saistības, kas izriet no Līguma, apspriežamas pēc Latvijas Republikas normatīvajiem aktiem.
7.2. Visus strīdus un domstarpības, kas var rasties no Līguma vai sakarā ar Līgumu, Puses risina savstarpēju sarunu ceļā.
7.3. Katra Puse ir tiesīga rakstveidā nosūtīt pretenziju otrai Pusei Līguma 13.3.punktā noteiktā kārtībā. Pretenzijai ir jābūt pamatotai un dokumentāli pamatotai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža. 
7.4. Ja 1 (viena) mēneša laikā no strīda rašanās brīža Puses nevar vienoties par strīda izšķiršanu sarunu ceļā, strīds izšķirams Latvijas Republikas tiesā Latvijas Republikas normatīvajos aktos noteiktajā kārtībā.

8. Līguma termiņš un izbeigšana
8.1. Līgums stājas spēkā ar tā abpusējas parakstīšanas dienu un ir spēkā līdz 31.01.2027. Attiecībā uz Pušu neizpildītām saistībām, prasījumiem par zaudējumu atlīdzināšanu, līgumsoda samaksu Līgums ir spēkā līdz brīdim, kad Puses būs pilnīgi un pienācīgi izpildījuši no Līguma izrietošās saistības. 
8.2. Līgumu var izbeigt pēc Pušu savstarpējas rakstiskas vienošanās.
8.3. Pārdevējs ir tiesīgs vienpusējā kārtā izbeigt Līgumu jebkurā no šādiem gadījumiem:
8.3.1. ja ir pasludināts Pircēja maksātnespējas process, apturēta vai izbeigta tā saimnieciskā darbība, uzsākts Pircēja likvidācijas process vai ir apturēta Pircēja saimnieciskā darbība, ievērojot likuma “Par nodokļiem un nodevām” 34.1.pantā noteikto;
8.3.2. ja Līgumu nav iespējams izpildīt tādēļ, ka Pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.3.3. Pircējs nepilda vai nepienācīgi pilda Līgumā noteiktās saistības un nenovērš pārkāpumu Pārdevēja rakstiskā brīdinājumā par līguma pārkāpumu norādītajā termiņā, kas nav īsāks par 10 (desmit) kalendāra dienām.
8.4. Ja Līgums tiek izbeigts saskaņā ar Līguma 8.3.1. un/vai 8.3.2.punkta noteikumiem, Pārdevējs nosūta Pircējam par to rakstisku paziņojumu Līguma 13.3.punktā noteiktajā kārtībā un Līgums tiek izbeigts nekavējoties.
8.5. Ja Līgums tiek izbeigts saskaņā ar Līguma 8.3.3. punktu, Pārdevējs nosūta Pircējam par to rakstisku paziņojumu Līguma 13.3.punktā noteiktajā kārtībā un Līgums tiek izbeigts Pārdevēja paziņojumā norādītajā termiņā.

9. Konfidencialitāte
9.1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
9.2. Saņemto vienas Puses komercnoslēpumu saturošo informāciju otra Puse apņemas izmantot vienīgi Līguma 1.1.punktā norādītajam mērķim, ievērojot Pušu komercintereses un šo konfidencialitātes pienākumu.
9.3. Pircējs bez iepriekšējas Pārdevēja piekrišanas nav tiesīgs apstrādāt no Pārdevēja Līguma izpildes ietvaros saņemto informāciju, izmantojot mākslīgā intelekta vai mašīnmācīšanās rīkus, kuru ietvaros Pārdevēja informācija tiek nodota, saglabāta, apstrādāta vai kļūst pieejama ārpus Pārdevēja kontrolētās vides. Šāda rīcība uzskatāma par neatļautu informācijas nodošanu trešajām personām un Līguma pārkāpumu.

10. Personas datu aizsardzība
10.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
10.2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
10.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
10.4. Puses apņemas nenodot tālāk trešajām personām otras Puses iesniegtos personas datus. Ja, saskaņā ar spēkā esošajiem tiesību aktiem, Pusēm var rasties šāds pienākums, tās pirms personas datu nodošanas, informē par to otru Pusi, ja vien to neaizliedz spēkā esošie tiesību akti.
10.5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
10.6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
11. Biznesa ētika
11.1. Pircējs, parakstot Līgumu, apliecina, ka ir iepazinies ar koncerna “Latvijas dzelzceļš” mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem (turpmāk – Pamatprincipi), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.
11.2. Pircējam ir pienākums nekavējoties informēt Pārdevēju, ja identificēta situācija, kad pārkāpts kāds no Pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pārdevējam kļūst zināms, ka Pircējs ir pārkāpis kādu no Pamatprincipiem, tiks izvērtēta turpmākā sadarbība Latvijas Republikas likumā noteiktajā kārtībā un apjomā.
11.3. Ja Pircēja rīcībā Līguma izpildes ietveros nonāk informācija vai rodas pamatotas aizdomas, ka Pārdevēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pārdevēja vai jebkādu citu personu interesēs, Pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.

12. Nepārvaramas varas apstākļi
12.1. Gadījumā, ja kāda no Pusēm kopumā vai daļēji nevar izpildīt savas saistības saskaņā ar šo Līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci un tamlīdzīgie apstākļi, Līguma saistību izpildes termiņus Pusēm jāpagarina attiecīgi par šo apstākļu darbības laiku.
12.2. Pusei, kurai Līguma saistību izpilde kļuvusi par neiespējamu, jāpaziņo otrai Pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām ne vēlāk kā 5 (piecu) darba dienu laikā.
12.3. Ja nepārvaramu apstākļu dēļ Līguma izpilde nav iespējama vairāk kā par 30 (trīsdesmit) dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras zaudējumu atlīdzību.

13. Citi noteikumi
13.1. Jebkuri Līguma grozījumi un papildinājumi tiek noformēti rakstiski un pēc abpusējas parakstīšanas tiek pievienoti šim Līgumam kā tā neatņemama sastāvdaļa.
13.2. Pircējs nav tiesīgs bez Pārdevēja rakstiskas piekrišanas pilnīgi vai daļēji nodot šajā Līgumā noteiktās tiesības un pienākumus trešajām personām.
13.3. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo Līgumu, iesniedzami rakstveidā un tiks uzskatīti par iesniegtiem, ja tie:
13.3.1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras Puses apstiprinājums par dokumenta saņemšanu; 
13.3.2. ir nosūtīti ar ierakstītu sūtījumu uz otras Puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
13.3.3. nosūtīti uz Līguma rekvizītos norādīto otras puses e-pasta adresi – otrajā darba dienā. 
13.4. Līguma 13.3.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī Līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena. 
13.5. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.
13.6. Jautājumus, kas šajā Līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
13.7. Ja Pusēm mainās Līguma 14.sadaļā norādītie rekvizīti, par to nekavējoties paziņo otrai Pusei ar vēstuli, ko paraksta persona ar tiesībām pārstāvēt attiecīgo Pusi.
13.8. Līgums sastādīts latviešu valodā (ja nepieciešams ar angļu tulkojumu) elektroniska dokumenta veidā, kopā ar 1.pielikumu parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
14. Pušu rekvizīti un paraksti

	Pārdevējs:
Sabiedrība ar ierobežotu atbildību “LDZ CARGO”
Reģistrācijas Nr. 40003788421
PVN reģistrācijas Nr. LV40003788421
Juridiskā adrese: Dzirnavu iela 147 k-1, Rīga, LV-1050, Latvija
Bankas rekvizīti:
AS Luminor Bank Latvijas filiāle
Konts Nr. LV08RIKO0000082999854
SWIFT kods: RIKOLV2X
Saziņas līdzekļi: 
Tālrunis:____________ 
e-pasts: _______________

/……/  __________________
/….../  _________________

	Pircējs:
Nosaukums / vārds un uzvārds
Reģistrācijas Nr./ personas kods
PVN reģistrācijas Nr. 
Juridiskā adrese / deklarētā adrese
Bankas rekvizīti:
Banka nosaukums__________
Konts Nr.___________________
SWIFT kods: ___________
Saziņas līdzekļi: 
Tālrunis: ____________ 
e-pasts: _______________


/……./________________________

2.pielikums
elektroniskās izsoles (Id.Nr. REAL 2026/21) noteikumiem
piecu ceļamkrānu pārdošanai

Vieta, ___.___.2026.
Nr.________

PIETEIKUMS DALĪBAI IZSOLĒ
“Elektroniskā izsole (Id.Nr. REAL 2026/21)
piecu ceļamkrānu pārdošanai”

Pretendents:
	Nosaukums
	

	Reģistrācijas numurs
	

	Reģistrācijas valsts
	

	Juridiskā adrese
	

	Bankas rekvizīti  un norēķina konta informācija
	

	Tālruņa numurs:
	

	E-pasta adrese (saziņai, korespondences saņemšanai):
	 

	Pretendenta amatpersonas vai pilnvarotā personas, kura pārstāvēs pretendentu izsolē, pārstāvības pamats (pilnvara, statūti, cits dokuments)
	

	Pretendenta amatpersonas vai pilnvarotās personas vārds uzvārds un amats, kura/s parakstīs līgumu vārds uzvārds, amats un pārstāvības pamats (pilnvara, statūti, cits dokuments)
	


ar šī pieteikuma iesniegšanu pretendents piesaka savu dalību:
Sabiedrības ar ierobežotu atbildību “LDZ CARGO”, reģistrācijas Nr.40003788421, juridiskā adrese: Dzirnavu iela 147 k-1, Rīga, LV-1050 (turpmāk – SIA “LDZ CARGO”) rīkotajā Elektroniskajā izsolē (ID. Nr. REAL 2026/21) 5 ceļamkrānu pārdošanai (turpmāk – Izsole).
Dalības veids: tiešsaistē elektroniskajā izsoļu vietnē http://auctioncargo.ldz.lv (turpmāk – EIV).
Pretendents apliecina, ka:
· ir iepazinies ar Izsoles noteikumiem un tā pielikumiem un piekrīt visām Izsoles noteikumos un tā pielikumos izvirzītajām prasībām;
· ir iepazinies ar EIV lietošanas noteikumiem;
· ir iemaksājis Izsoles drošības naudu;
· apņemas izpildīt Izsoles noteikumu 1.pielikumā pievienotā pirkuma līguma nosacījumus, ja Pretendents Izsoles noteikumos noteiktajā kārtībā tiks atzīts par Izsoles uzvarētāju;
· Pretendents ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo triju gadu laikā līdz pieteikuma iesniegšanas dienai, kā arī nav pasludināts par maksātnespējīgu, neatrodas likvidācijas procesa stadijā, saimnieciskā darbība nav apturēta vai izbeigta, un nav nodokļu vai valsts sociālās apdrošināšanas obligāto iemaksu parādi;
· Pretendentam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un ierobežojumi, tajā skaitā uz Pretendenta valdes, padomes locekļiem, patiesā labuma guvējiem, pārstāvēttiesīgām personām, prokūristiem neattiecas starptautisko un nacionālo sankciju, būtisku finanšu tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankciju ietvaros noteiktās sankcijas un ierobežojumi; 
· Pretendents apņemas nekavējoties rakstiski informēt SIA “LDZ CARGO” gadījumā, ja pret Pretendentu, Pretendenta valdes, padomes locekli, patieso labuma guvēju, pārstāvēttiesīgo personu, prokūristu tiks piemērotas šī apliecinājuma iepriekšējā punktā minētās sankcijas, kā arī jebkuras citas starptautiskās vai nacionālās sankcijas;
· Pretendentam šī pieteikuma iesniegšanas dienā nav nenokārtotas parādsaistības pret SIA “LDZ CARGO”;
· šim pieteikumam pielikumā ir pievienojis Izsoles noteikumu 6.5.punktā attiecināmos dokumentus;
· piekrīt, ka SIA “LDZ CARGO” saziņai ar Pretendentu par Izsoles norises gaitu izmanto šādu kontaktinformāciju: __________________________(e-pasta adrese, tālrunis).


Datums
Pretendenta amatpersonas vai pilnvarotās personas vārds uzvārds un amats
paraksts



3.pielikums
elektroniskās izsoles (Id.Nr. REAL 2026/21) noteikumiem
piecu ceļamkrānu pārdošanai

	
[bookmark: _Hlk61957861]Sadarbības partnera identifikācijas un aptaujas veidlapa juridiskām personām

Saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma mērķiem un minētā likuma subjektu (tai skaitā Latvijas Republikas kredītiestāžu) darījumu uzraudzības prasībām, lai novērstu iespējamus ar noziedzīgi iegūtu līdzekļu legalizāciju un terorisma un proliferācijas finansēšanu saistītus riskus, SIA “LDZ CARGO” lūdz iesniegt nepieciešamo informāciju, aizpildot šo veidlapu:
1. Juridiskās personas (arī personālsabiedrības biedru) nosaukums:

2. Reģistrācijas numurs/ analogs lielums:

3. Reģistrācijas valsts:

4. Pārstāvēt tiesīgās personas:
Pārstāvēt tiesīgās personas vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.
 

5. Valde:
Valdes priekšsēdētāja/valdes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

6. Padome (ja ir izveidota): 
Padomes priekšsēdētāja/padomes locekļa vārds, uzvārds, personas kods, ja personai nav personas koda, tad analogs lielums, piemēram, dzimšanas datums, mēnesis, gads, pilsonība (valsts piederība)1.

7. [bookmark: _Hlk57791213]Patiesais labuma guvējs/i (PLG):
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē patiesais labuma guvējs ir fiziskā persona, kura ir juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts darījums, un tā ir vismaz:
 a) fiziska persona, kurai tiešas vai netiešas līdzdalības veidā pieder vairāk nekā 25% no klienta uzņēmuma pamatkapitāla vai balsstiesīgo akciju kopskaita;
 b) fiziska persona, kura tiešā vai netiešā veidā kontrolē uzņēmuma darbību; Vārds, uzvārds, personas kods (ja personai nav personas koda, tad analogs lielums, piemēram, dzimšanas datums, mēnesis, gads), pilsonība (valsts piederība)1 , PLG tieši vai netieši pieder vairāk nekā 25 % kapitāla daļu/ balstiesīgo akciju no juridiskās personas kopējo daļu/akciju skaita. 

Apliecinu/-ām, ka, izmantojot visus iespējamos noskaidrošanas līdzekļus secināts, ka nav iespējams noskaidrot nevienu fizisko personu - PLG Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1.panta 5.punkta izpratnē, kā arī ir izslēgtas šaubas, ka juridiskajai personai ir PLG. 

PLG nav iespējams noskaidrot, jo sadarbības partneris ir: 
|_| atvasināta publiska persona;
|_| tiešās pārvaldes iestāde vai pastarpinātās pārvaldes iestāde;
|_| valsts vai pašvaldības kontrolēta kapitālsabiedrība;
|_| komersants, kura akcijas ir iekļautas regulētā tirgū. 


8. Kāds ir uzņēmuma darbības veids? Sniegt aprakstu par uzņēmumu (interneta vietnes adrese, uzņēmuma filiāles un ražotnes atrašanās vieta, ja tāda ir) _______________________________________________________________________ 
9. Vai pēdējo trīs gadu laikā jūsu uzņēmumā ir notikusi akcionāru vai dalībnieku maiņa? 
|_|Jā (norādīt) ________________________________________________________ 
|_|Nē 
10. Parakstot šo identifikācijas un aptaujas veidlapu,  apliecinām, ka mainoties veidlapā norādītajai informācijai,  nekavējoties par to informēsim, nosūtot aktuālo informāciju uz SIA “LDZ CARGO” juridisko adresi vai e-pastu cargo@ldz.lv. 

	Likumiskais pārstāvis:  


	Personas statuss (valdes loceklis, prokūrists, pilnvarotā persona, cits)
     

	
	Vārds, uzvārds
     

	
	Paraksts3


	
	Datums
     



1 Šajā punktā minētos personas datus “Latvijas dzelzceļš” koncerns apstrādā, balstoties uz Eiropas Parlamenta un Padomes Regulu (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti (turpmāk tekstā GDPR): 
1/ GDPR 6.panta 1.daļas b/punkta pamata – līgumisko attiecību uzsākšanai un līguma izpildes nodrošināšanai pēc datu subjekta (līgumslēdzējas puses) pieprasījuma, un 
2/ GDPR 6.panta 1.daļas c/punkta pamata, lai izpildītu uz pārzini (LDZ) attiecināmu juridisku pienākumu pārbaudīt savus sadarbības partnerus, atbilstoši Starptautisko un Latvijas Republikas nacionālo sankciju likuma un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām; 
3/ GDPR 6.panta 1.daļas e/punkta pamata, lai izpildītu uzdevumu, ko veic sabiedrības interesēs – terorisma novēršanai un krāpšanas riska ierobežošanai.
 2 “Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma” 1.panta 5) punkta izpratnē. 
3 vai elektroniskais paraksts
  






